Потпредседник Владе Републике Србије
Потпредседник Владе Републике Србије је члан Владе Републике Србије. Влада Републике Србије, према Уставу Србије и Закону о Влади, може имати једног или више потпредседника.

Потпредседник Владе усмерава и усклађује рад органа државне управе у областима које одреди председник Владе. Председник Владе може овластити потпредседника Владе да руководи пројектом из делокруга више органа државне управе. Потпредседник Владе може бити и министар. На предлог мандатара за састав Владе, Народна скупштина Републике Србије одређује број потпредседника Владе.

Садашња Влада Републике Србије има 4 потпредседника: Ивицу Дачића (први потпредседник Владе), Милоша Вучевића, Синишу Малог и Мају Гојковић. Сви садашњи потпредседници Владе имају и функцију министра у ресорним министарствима.

Види још 
 Влада Републике Србије

Спољашње везе 
 Званични сајт Владе Републике Србије
 Закон о Влади Републике Србије

Влада Републике Србије